EkBass/fiwiki-20250220-pages-articles huggingface dataset:
Toni Hiltunen

Toni Hiltunen (s. 1977) on suomalainen pokeriammattilainen, joka asuu Lahdessa. Hiltunen on pelannut pokeria vuodesta 2004. Suosikkipeleihin kuuluvat No limit Texas hold'em -freezout ja H.O.R.S.E. -turnaukset. Hiltusen paras saavutus on kahdeksas sija WSOP Europe 2008 Main Event -turnauksessa, jossa hän ansaitsi 108 600 puntaa. Hiltusen perheeseen kuuluu vaimo ja kolme lasta; hänen vaimonsa on myös pokerinpelaaja. == Lähteet == * Pokerilehti, numero 6/08, sivut 18-21. Kirjoittanut Sami Hernesaho. * Toni Hiltunen. Bluff Magazine. Web Archive 6.8.2012. Viitattu 23.12.2015. == Aiheesta muualla == * * Toni Hiltunen - pokeriturnausvoitot. * Toni Hiltusen videohaastattelu WSOP Europe 3.10.2008. Luokka:Suomalaiset pokerinpelaajat Luokka:Vuonna 1977 syntyneet Luokka:Elävät henkilöt
Jura Tarvasaho

Jura Tarvasaho (1946 – 1. huhtikuuta 2010) oli suomalainen radiotoimittaja ja Yleisradion Kainuun Radion entinen päällikkö Kajaanissa. Tarvasaho toimi Ylen palveluksessa vuodesta 1966 alkaen, jolloin aloitti toimittajana ja teki muun muassa Yleisradion ajankohtaistoimituksen toimittajana töitä Helsingissä. YLE Kajaanin toimituksen ohjelmapäälliköksi hän eteni vuonna 1969, toimituksen esimieheksi vuonna 1972 ja vastaavaksi tuottajaksi vuonna 1985. Hän oli merkittävä tekijä myös itäyhteistyössä ja oli erityisen hyvin perehtynyt Kostamuksen asioihin. Maakuntaradion päälliköksi Tarvasaho nimitettiin vuonna 1996. Eläkkeelle Tarvasaho siirtyi 1. huhtikuuta 2009. Tarvasahon ohjelmiin Kainuun Radiossa lukeutui Suora linja, joka tunnettiin myöhemmin myös nimellä Kainuun Radion Vartti. Ohjelma lopetettiin vuodenvaihteessa 2008–2009. Viimeisimpiä merkittäviä Tarvasahon toimittamia ohjelmia olivat Kajaanin paperitehtaan lopettamiseen liittyvät uutisoinnit syksyllä 2008. Tarvasahon paikan Kainuun Radion päällikkönä otti Jukka Rossi Ylen Oulu Radiosta. Tarvasaho oli Kajaanin lyseon oppilas. Tarvasaholle myönnettiin 6. joulukuuta 2003 Suomen Leijonan ansioristi. Jura Tarvasaho kuoli vakavaan sairauteen 1. huhtikuuta 2010. ==Lähteet== * Viimeinen työpäivä, YLE Kainuun Radio 31.3.2009 * Tarvasahon toimittama TV-juttu Lepakon ensisuojasta Salmisaaressa Helsingissä 23.10.1968 === Viitteet === Luokka:Suomalaiset radiotoimittajat Luokka:Vuonna 1946 syntyneet Luokka:Vuonna 2010 kuolleet
Novo Atlantis

__NOTOC__ Novo Atlantis on siilinjärveläisen Aavikko-yhtyeen neljäs studioalbumi, joka julkaistiin 25. maaliskuuta 2009 sekä CD:nä että vinyylinä. == Kappaleet == # # # # # # # == Arvostelut == * Desibeli.net: Desibeli.net: Levyarvio * Dome.fi: Dome.fi: Levyarvio * Keskisuomalainen: positiivinenKeskisuomalainen: Levyarvio * Rumba: positiivinenRumba: Levyarvio * Soundi: Soundi: Levyarvio == Lähteet == == Aiheesta muualla == * Yhtyeen viralliset sivut * Novo Atlantis discogs.com -sivustolla Luokka:Aavikon albumit Luokka:Vuoden 2009 albumit
Mark Roberts

Mark Roberts on newyorkilainen turistiopas, joka on saavuttanut mainetta syyskuun 11. päivän iskuihin liittyvien salaliittoteorioiden murtajana. Roberts on esiintynyt useassa New Yorkissa toimivan kaapelikanava Hardfiren keskusteluohjelmassa väitellen muun muassa Loose Change -salaliittoteoriaelokuvan tekijöidenHardfire: Makers of Loose Change Dylan Avery, Jason Bermas and to counter Mark Roberts, sekä 9/11 Totuus -liikkeen johtohenkilöiden Richard GagenHardfire: Richard Gage debates Mark Roberts (Architects & Engineers for 9/11 Truth) ja James H. FetzerinHardfire: James H. Fetzer, of Scholars for 9/11 Truth, debates Mark Roberts, prominent 9/11 researcher (Scholars for 9/11 Truth) kanssa. Roberts esiintyy lyhyesti myös BBC:n ohjelmassa The Conspiracy Files – 9/11 – The Third Tower.BBC News - The Conspiracy Files: 9/11–The Third Tower Roberts on kirjoittanut kriittisen katseluoppaan Loose Change -elokuvaan. Loose Change Second Edition Viewer Guide sisältää dokumentin täydellisen tekstin. Opas toteaa suurimman osan dokumentin väitteistä olevan virheellisiä. Se korostaa lisäksi, miten Loose Change -dokumenttielokuvaa on muutettu ajan kuluessa. Roberts on kirjoittanut lisäksi artikkelin William Rodriguez, Escape Artist sankarillisesti toimineesta WTC:n talonmiehestä William Rodriguezista. Artikkelissa osoitetaan mitä iskuihin liittyviä virheellisiä väitteitä Rodriguez on julkistanut. Näihin kuuluu esimerkiksi väite virallisen kertomuksen valheellisuudesta.SACC: True Lies?- report from the Big Issue in Scotland. ==Lähteet== ==Aiheesta muualla== *Mark Robertsin sivut (englanniksi) *Loose Change 2nd edition katseluopas (englanniksi) *William Rodriguez, Escape Artist (englanniksi) "9/11-sankarille totuus on pakkopaita" *Video by Mark Roberts: World Trade Center Not a Demolition - 46:58 - Dec 20, 2007 Video, joka osoittaa virheelliseksi väiteen WTC:n tornen tuhoamisesta räjähdepurulla *Video: The Ground Zeros: Part 1 by Mark Roberts 52:36 - May 22, 2007 Hulvaton ja levottomuutta herättävä videodokumentti "Totuus"-liikkeen oudosta käytöksestä, valheista ja tietämättömyydestä Nollapisteessä New Yorkissa *Mark Roberts esiintyy Hardfire-keskusteluohjelmassa Luokka:Yhdysvaltalaiset henkilöt Luokka:Syntymävuosi puuttuu Luokka:Elävät henkilöt
810 Naval Air Squadron

810 Naval Air Squadron (810 NAS) oli Britannian Kuninkaallisen laivaston ilmavoimien lentolaivue. ==Perustaminen== 810 NAS perustettiin 3. huhtikuuta 1933 Gosportissa yhdistämällä 463. ja 464. torpedolentueiden Blackburn Dart koneet lentolaivueeksi. Perustettaessa laivueella oli kaksitoista lentokonetta. Laivue siirrettiin 8. toukokuuta Kotilaivastoon HMS Courageousille. Blackburn Ripon koneet korvasivat syyskuussa laivueen Dartit. Laivueen kaluston vaihtaminen Blackburn Baffineiksi aloitettiin heinäkuussa 1934 ja koko laivue oli kalustettu marraskuussa. Abessinian kriisin vuoksi siirrettiin HMS Courageous laivueineen Välimerelle elokuussa 1935. Alus laivueineen palasi kotivesille helmikuussa 1936. Laivueen kalusto vaihdettiin kahteentoista Blackburn Shark -koneeseen huhtikuussa 1937 ja edelleen Fairey Swordfisheiksi syyskuussa 1938. Käsky siirrosta HMS Ark Royalille tuli lokakuussa ja laivue siirtyi 11. tammikuuta 1939. Laivue siirtyi Amiraliteetin valvontaan 24. toukokuuta 1939. ==Toinen maailmansota== Toisen maailmansodan syttyessä 810 NAS oli edelleen palveluksessa HMS Ark Royalilla kalustonaan 12 Fairey swordfish konetta. Laivue lakkautettiin elokuussa 1945. ==Uudelleen perustaminen== Laivue perustettiin uudelleen ja se otti osaa Suezin kriisiin sekä Korean sotaan. Operaatio Musketeerin aikana laivueen kalustona olivat Hawker Sea Hawkit ja se palveli HMS Bulwarkilla. Laivue lakkautettiin uudelleen. Laivue luotiin uudelleen ja otettiin palvelukseen 3. maaliskuuta 1983 RNAS Culdroseen. Laivueen kalustona oli 10 Sea King HAS.5 helikopteria. Laivueen kalusto vaihto Sea King HAS.6 helikoptereiksi aloitettiin lokakuussa 1989 ja viimeinen vaihdettiin helmikuussa 1990. Laivue lakkautettiin heinäkuussa 2001. ==Lähteet== * * * * * * * ==Aiheesta muualla== Luokka:Fleet Air Arm
Pyhämaina

Pyhämaina eli beo (Gracula religiosa) on alun perin eteläaasialainen kottaraisiin kuuluva varpuslintu. Laji on levittäytynyt myös muualle. Lintu on taitava matkimaan muiden lintujen laulua ja myös ihmisen puhetta, minkä vuoksi sitä pidetään myös lemmikkilintuna. == Koko ja ulkonäkö == Kooltaan pyhämaina on noin 30 cm. Pyhämainan höyhenpuku on musta, mutta näyttää tietyssä valaistuksessa vihertävältä. Lajin erottaa muista mustista mainalajeista niskan paljaiden keltaisten laikkujen perusteella. Siivissä on suuret valkoiset siipilaikut. == Levinneisyys ja elinympäristö == Pyhämainaa tavataan kosteissa metsissä ja metsien reunamilla alueella, joka ulottuu Sri Lankasta Intian länsiosiin, Intian itäosista Etelä-Kiinaan ja läpi Kaakkois-Aasian Indonesiaan, Borneoon ja Filippiineille. Laji levittäytyi myös Joulusaarelle, mutta on hävinnyt sieltä. Pyhämaina on levittäytynyt myös Puerto Ricoon ja Yhdysvalloissa Miamin, Kalifornian, Floridan ja Havaijin osavaltioihin, missä sitä tavataan puistoista. == Elintavat ja ravinto == Pyhämainat liikkuvat yleensä pareittain, joskus myös ryhmissä. Laji istuu usein korkealla puiden latvoissa päästelemässä kuuluvia kutsuääniä. Pesän laji rakentaa vanhaan tikankoloon tai muuhun puussa olevaan onkaloon. Ravintonaan pyhämaina käyttää pääasiassa hedelmiä ja hyönteisiä. == Lähteet == Luokka:Kottaraiset Luokka:Lemmikkilinnut
SDP Etelä-Savo

SDP Etelä-Savo oli Suomen Sosialidemokraattisen Puolueen piirijärjestö Etelä- Savon vaalipiirissä. Vuonna 2013 järjestö yhdistyi vaalipiiriuudistusta seuraten Kymen Sosialidemokraattisen Piirin kanssa muodostaen Kaakkois-Suomen Sosialidemokraatit.Syyspiirikokous 16.11. Kouvolassa Kymen Sosialidemokraattinen Piiri 2013Suomen suurin demaripiiri syntyy tänään Kouvolassa Kouvolan Sanomat 16.11.2013 Vuodesta 1906Etusivu SDP Etelä-Savo 2009 toiminut piiri tunnettiin aiemmin nimellä Mikkelin läänin vaalipiirin sos.dem. piirijärjestö ja sen piiritoimisto sijaitsi Mikkelissä. Piirin alueella toimi vuonna 2009 kolme kunnallisjärjestöä (Kerimäki, Mikkeli ja Savonlinna) ja yhteensä 41 puolueosastoa. Etelä-Savon vaalipiiristä (aiemmin Mikkelin läänin vaalipiiri) valittiin vuosina 1962–1999 kolme SDP:n kansanedustajaa. Eduskuntavaaleissa 2003 valituksi tuli kaksi, 2007 yksi ja 2011 kaksi. ==Kansanedustajat== *Jouni Backman (1987–2007, 2011-2015) *Pauliina Viitamies (2007–2015) *Arto Seppälä (1999-2007) *Raimo Mähönen (1995-2003) *Janne Viitamies (1995-1999) *Erkki Liikanen (1972-–1990) *Kalervo Haapasalo (1951–1975) *Viljo Virtanen (1951–1969) *Edvard Pesonen (1933–1939, 1943–1966) *Alex Hämäläinen (1930–1943) *Reinhold Svento (1922–1945) *Hilma Valjakka (1919–1930) *Jussi Tolonen (1914–1917, 1919–1924, 1927–1951) *Kalle Hakala (1911–1918, 1924–1933, 1934–1947) *Oliver Eronen (1907-1918, 1922-1924) *Oskari Orasmaa (1907-1911, 1914-1918) *Albin Valjakka (1907-1918) *Pekka Huttunen (1907-1918) *Anshelm Kannisto (1907-1911) *Josua Järvinen (1907-1911) ==Johto== ===Puheenjohtajat=== *Satu Taavitsainen ===Varapuheenjohtajat=== *Jarmo Linnamurto (1.) *Alpo Salo (2.) ==Lähteet== Luokka:Etelä-Savon vaalipiiri Etelä-Savo
Aune Hiisku

Aune Sylvia Hiisku (sukunimi vuoteen 1945 Heinonen; 16. syyskuuta 1902 Kemi – 8. maaliskuuta 1978 Turku) oli suomalainen kirjailija.Suomen Kirjailijat 1917–1944, Hiisku, Aune Sylvia, sivu 111, toimittaneet Hannu Launonen, Maija Hirvonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 365, Jyväskylä 1981 Aune Hiisku oli yksi kolmesta V. A. Koskenniemen kirjalliseen piirin kuuluneista turkulaisesta Hiiskun sisaruksesta, muita sisaria olivat Helka Hiisku ja Kyllikki Hiisku. He opiskelivat Turun yliopistossa ja valmistuivat sieltä maistereiksi. Hän toimi äidinkielen ja historian lehtorina ja koulun johtajana Pohjanmaalla, Isonkyrön keskikoulussa vuosina 1928-45. Siellä ollessaan Hiisku suoritti myös varsin mittavaa kansanperinteen keräystoimintaa. Aune Hiisku julkaisi sisarusten elämänvaiheista aiheita saaneen romaanin Kun talo on valmis, tulee kuolema (1933) sekä myöhemmin Kaarlo Sarkian elämäkertateoksen. Häneltä jäi myös suuri joukko julkaisemattomia käsikirjoituksia niiden joukossa sota-aiheisia novelleja ja salapoliisiromaani. Hiisku tuli ylioppilaaksi Turun suomalaisesta yhteiskoulusta vuonna 1921. Hän valmistui filosofian kandidaatiksi Turun yliopistosta 1927 ja filosofian lisensiaatiksi 1955. Hiisku toimi lehtorina paitsi Isonkyrön keskikoulussa myös Hämeenlinnan tyttölyseossa 1945–1956 ja Turun tyttölyseossa 1956–1966. Hiiskun vanhemmat olivat rakennusmestari Juho Vihtori Heinonen ja Ida Maria (o.s. Räyny). == Teoksia == * Kun talo on valmis, tulee kuolema, romaani. WSOY 1933 (nimellä Aune Heinonen) * Kaarlo Sarkia, uneksija – kilvoittelija. WSOY 1972 == Elämäkertoja == *Kati Launis: Kynän kantama elämä. Kirjoittavat Hiiskun sisaret (Sigillum, 2017) *Kati Launis: Runoja ja uunilahnaa : Hiiskun sisarten ja Kaarlo Sarkian ystävyydestä teoksessa Ritvan ystäväkirja (k&h-kustannus;, 2012) == Lähteet == * Suomen kirjailijat-tietokanta * Kynä kantaa vuosikymmenestä toiseen – Hiiskun sisarusten laaja arkisto valaisee Turun kirjallista historiaa Turun Sanomat 24.12.2005. Viitattu 1.1.2019. === Viitteet === == Aiheesta muualla == * * Artikkeli Aune Hiiskusta Luokka:Suomalaiset kirjailijat Luokka:Vuonna 1902 syntyneet Luokka:Vuonna 1978 kuolleet
Helka Hiisku

Helka Inkeri Hiisku (vuoteen 1945 Heinonen; 1. maaliskuuta 1912 Kotka – 5. lokakuuta 1962 Turku) oli suomalainen runoilija, toimittaja ja kääntäjä. Helka Hiisku oli yksi kolmesta V. A. Koskenniemen kirjalliseen piirin kuuluneista turkulaisesta Hiiskun sisaruksesta; muita sisaria olivat Aune Hiisku ja Kyllikki Hiisku. He opiskelivat Turun yliopistossa ja valmistuivat sieltä maistereiksi. Helka Hiisku julkaisi kolme omaa runokokoelmaa, ja häntä on luonnehdittu herkkien mielialojen lyyrikoksi. Hän suomensi kirjallisuutta virosta ja italiasta, muun muassa Isä Camillo -kirjoja. Helka Hiisku toimi sotavuosina Turun ylioppilaslehden päätoimittajana ja sittemmin Uuden Suomen kulttuuritoimittajana 1943–1956. == Teoksia == * Muuttolintu: Runoja. WSOY 1946. * Karannut tuli: Runoja. WSOY 1948. * Iltalaulu: Valitut runot. WSOY 1971. == Käännöksiä == * Giovanni Guareschi: Isä Camillon kylä. WSOY 1952. (Lyhennetty suomennos, alkuteos Mondo piccolo "Don Camillo".) * Giovanni Guareschi: Isä Camillo ja hänen laumansa. WSOY 1953. (Alkuteos Don Camillo e il suo gregge.) * Giovanni Guareschi: Isä Camillon paluu. WSOY 1954. (Alkuteokset Mondo piccolo ”Don Camillo” ja Don Camillo e il suo gregge.) * Giovanni Guareschi: Oma pieni maailmani. WSOY 1955. (Alkuteos La scoperta di Milano.) * Carlo Levi: Jumalan selän takana. WSOY 1956. (Alkuteos Cristo si è fermato a Eboli.) * Maria Giacobbe: Opettajattaren päiväkirja. Gummerus 1958. (Alkuteos Diario di una maestrina.) == Elämäkertoja == * Kati Launis: Kynän kantama elämä. Kirjoittavat Hiiskun sisaret (Sigillum, 2017) * Kati Launis: Runoja ja uunilahnaa : Hiiskun sisarten ja Kaarlo Sarkian ystävyydestä teoksessa Ritvan ystäväkirja (k&h-kustannus;, 2012) == Lähteet == * * * Kynä kantaa vuosikymmenestä toiseen – Hiiskun sisarusten laaja arkisto valaisee Turun kirjallista historiaa. Turun Sanomat 24.12.2005. Viitattu 1.1.2019. == Aiheesta muualla == * Aune, Helka ja Kyllikki Hiiskun arkiston sisällysluettelo. V. A. Koskenniemen Seura. Luokka:Suomalaiset runoilijat Luokka:Suomentajat Luokka:Vuonna 1912 syntyneet Luokka:Vuonna 1962 kuolleet
Kyllikki Hiisku

Vieno Kyllikki Hiisku (vuoteen 1946 Heinonen;Kati Launis: Aune, Helka ja Kyllikki Hiiskun arkiston sisällysluettelo V. A. Koskenniemen Seura. Viitattu 17.3.2018. 31\. lokakuuta 1905 Forssa – 1. tammikuuta 1966 Turku)Kuolleita (maksullinen artikkeli) Helsingin Sanomat 3.1.1966, HS Aikakone. Viitattu 17.3.2018. oli suomalainen toimittaja ja kirjailija.Suomen Kirjailijat 1945–1980, Hiisku, Kyllikki, sivu 139, toimittajat Maija Hirvonen, Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, Helsinki 1985 Kyllikki Hiisku oli yksi kolmesta V. A. Koskenniemen kirjalliseen piirin kuuluneista turkulaisesta Hiiskun sisaruksesta; muut olivat Aune Hiisku ja Helka Hiisku.Jouko Grönholm: Kynä kantaa vuosikymmenestä toiseen – Hiiskun sisarusten laaja arkisto valaisee Turun kirjallista historiaa Turun Sanomat 24.12.2005. Viitattu 17.3.2018. Kyllikki Hiisku kirjoitti ylioppilaaksi 1926 ja valmistui filosofian maisteriksi Turun yliopistosta 1935. Hän työskenteli vuodesta 1936 Uuden Suomen Turun-toimittajana ja kirjallisuus- ja teatteriarvostelijana. Hän opetti kirjallisuutta Turun työväenopistossa sekä kieliä Turun tyttölyseossa, tyttökoulussa ja sairaanhoitajaopistossa. Hän oli Turun taiteilijaseuran pitkäaikainen sihteeri ja eräs V. A. Koskenniemen seuran perustajista. Hiisku opiskeli vuonna 1943 Italian valtion stipendillä Rooman yliopistossa ja kirjoitti tästä ajasta matkakirjan Italia valinkauhassa (1945). Hän julkaisi lisäksi yhden romaanin ja kirjoitti lukuisia lehtiartikkeleita muun muassa Koskenniemen kirjallisen piirin toiminnasta. == Teoksia == *Marttilan tyttäret, Sirpaleen jatkoromaani 24. Kaleva, Oulu 1938 (nimellä Kyllikki Heinonen) * Italia valinkauhassa : nähtyä ja koettua. Gummerus 1945 == Elämäkertoja == *Kati Launis: Kynän kantama elämä. Kirjoittavat Hiiskun sisaret (Sigillum, 2017) *Kati Launis: Runoja ja uunilahnaa : Hiiskun sisarten ja Kaarlo Sarkian ystävyydestä teoksessa Ritvan ystäväkirja (k&h-kustannus;, 2012) == Lähteet == Luokka:Suomalaiset toimittajat Luokka:Suomalaiset kirjailijat Luokka:Vuonna 1905 syntyneet Luokka:Vuonna 1966 kuolleet
Sandrine Aubert

Sandrine Aubert (s. 6. lokakuuta 1982 Échirolles, Isère, Ranska) on ranskalainen alppihiihtäjä. Aubert osallistui aikuisten arvokilpailuihin ensimmäisen kerran Åren MM-kisoissa 2007 ollen parhaimmillaan kahdeksastoista pujottelussa. Val d'Isèren MM-kilpailuissa 2009 hän oli superyhdistetyssä yhdeksäs ja Vancouverin olympialaisissa 2010 pujottelussa viides. Aubert kilpaili maailmancupissa ensimmäisen kerran marraskuussa 2003. Ensimmäisen pistesijansa hän saavutti oltuaan yhdistetyn kilpailussa 27. Kvitfjellissä maaliskuussa 2006. Kymmenen parhaan joukkoon hän sijoittui ensimmäisen kerran oltuaan viides St. Antonin superyhdistetyssä joulukuussa 2007. Yhdistetyn maailmancupissa hän sijoittui kaudella 2007–2008 neljänneksi. Ensimmäisen voittonsa – ja palkintokorokepaikkansa – hän saavutti Ofterschwangin pujottelukilpailussa 7. maaliskuuta 2009. Muutamaa päivää myöhemmin hän voitti maailmancup-kauden 2008–2009 viimeisen pujottelun Åressa. Pujottelucupin kokonaispisteissä hän sijoittui viidenneksi. Kaudella 2009–2010 hän voitti pujottelukilpailut Åressa ja Zagrebissa sekä sijoittui samassa lajissa toiseksi Lienzissä. Pujottelucupin kokonaispisteissä hän oli neljäs. Aubert voitti Ranskan pujottelumestaruuden vuonna 2007 ja saman lajin Euroopan cupin kokonaiskilpailun kaudella 2005–2006. == Lähteet == * Luokka:Ranskalaiset alppihiihtäjät Luokka:Vuonna 1982 syntyneet Luokka:Elävät henkilöt
Mihail Veller

Mihail Iosifovitš Veller (; 20. toukokuuta 1948 Kamjanets-Podilskyi, Ukrainan SNT , toisten tietojen mukaan Tšitan alue, Siperia Neuvostoliitto) on venäläinen kirjailija. Veller syntyi upseerisperheeseen ja on asunut sekä matkustellut paljon eri puolilla Neuvostoliittoa sekä IVYä. Koulunsa hän päätti Mahiljoussa Valko-Venäjällä 1966. Hän opiskeli filologiaa Leningradin valtionyliopistossa. Kesällä 1969 hän matkusti ilman rahaa ja kulkulupia Leningradista Kamtšatkalle kuukaudessa. Seuraavana kesänä hän teeskenteli mielisairasta psykiatrisella osastolla. == Tuotantoa == Vellerin ensimmäinen kokoelmateos Хочу быть дворником (Haluan olla talonmies) ilmestyi vuonna 1983 Tallinnassa ja sai runsaasti huomiota. Veller on ollut varsin tuottelias. Hänen kertomuksiaan on julkaistu muun muassa äänikirjoina. Tunnetuimpia teoksia ovat Gogol-henkinen Легенды Невского Проспекта (Nevskin valtakadun legendoja) vuodelta 1993, kertomus Всё о жизни (Kaikki elämästä), joka keskittyy elämän mielettömyyksiin ja paradokseihin vuodelta 1998, romaanit Гонец из Пизы (Pisan lähetti) 2000, Кассандра (Cassandra) 2002 sekä Перпендикуляр (Kohtisuora) 2008. Velleriä ei ole kaupallisesti suomennettu. ==Lähteet== Veller, Mihail Veller, Mihail Veller, Mihail
Saldusin piiri

Saldusin piiri oli hallinnollinen alue Latviassa. Vuoden 2008 alussa alueen väkiluku oli 36 324. Väestöstä 84,0 prosenttia oli latvialaisia, 6,7 prosenttia liettualaisia ja 5,1 prosenttia venäläisiä. Saldusin pinta-ala on 2 076 neliökilometriä. Väestötiheys on 17,5 asukasta neliökilometriä kohden (vuoden 2008 alku). Latvian piirit lakkautettiin vuonna 2009 Latvian aluehallintouudistuksen yhteydessä. ==Lähteet== Luokka:Latvian piirit
SLUC Nancy

Stade Lorrain Université Club Nancy eli SLUC Nancy, on ranskalainen koripalloseura. == Historia == Vaikkakin seura on jo yli 40 vuotta vanha, niin sen kaikki mestaruudet ovat 2000-luvulta. 1990-luvulla seura aloitti nousun kohti Ranskan kärkeä. Vuosikymmenen aikana se nousi 3.divisioonasta vuoteen 1995 mennessä Ranskan koripalloliigaan. Joukkue voitti 2002 Korać Cupin, joka on sen ainoa kansainvälinen mestaruus. 2006 seura pelasi ensimmäistä kertaa ULEB Eurocupissa. Kun seura voitti Ranskan mestaruuden 2008, pääsi se automaattisesti Euroliigaan. Kausi 2008-2009 oli myös seuran historian ensimmäinen Euroliiga-kausi. == Aiheesta muualla == *Virallinen kotisivu *Joukkue Euroliigan sivuilla Luokka:Ranskalaiset koripalloseurat Luokka:Vuonna 1967 perustetut urheiluseurat Luokka:Nancy
Ligue Nationale de Basketball

Ligue Nationale de Basket (lyhyemmin LNB) on Ranskan korkein koripallosarja. Sarja on jaettu kahteen sarjatasoon: Pro A (korkein divisioona) ja Pro B (toiseksi korkein divisioona). Kausi 2019–2020 oli ensimmäinen kausi korkeimman sarjatason olemassaolon aikana, jolloin mestaruus ei ratkennut. Kausi jouduttiin keskeyttämään COVID-19-pandemian vuoksi. == Sarjasysteemi == Pro A:n joukkueet pelaavat toisiaan vastaan kahdesti. Sarjan lopussa kahdeksan parasta seuraa pääsevät pudotuspeleihin. Kaudesta 2006–2007 kolme huonointa joukkuetta putoavat Pro B:hen. Pudotuspelien kaikki kierrokset ovat paras- kolmesta sarjoja. Ainoastaan mestaruudesta pelataan vain yksi peli. Pro B:n joukkueet pelaavat toisiaan vastaan kahdesti. Kahdeksan parasta joukkuetta pääsevät pudotuspeleihin ja sarjan voittaja sekä mestari pääsevät Pro A:han. Pudotuspelien osat ovat kahden pelin mittaisia, mutta finaali on yhden pelin ottelu. Pro B:n kaksi huonointa joukkuetta tippuvat NM1-liigaan. == Joukkueet kaudella 2021–2022 == === Pro A === * AS Monaco Basket * ASVEL Basket * Basket Club Maritime Gravelines Dunkerque Grand Littoral * Champagne Basket * Cholet Basket * Élan Béarnais Pau-Orthez * ESSM Le Portel * Fos Provence Basket * JDA Dijon Basket * JL Bourg-en-Bresse * Le Mans Sarthe Basket * Limoges Cercle Saint-Pierre * Metropolitans 92 * Nanterre 92 * Orléans Loiret Basket * Paris Basketball * Chorale Roanne Basket * Strasbourg Illkirch Graffenstaden Basket === Pro B === * Aix-Maurienne * Alliance Sport Alsace * Antibes Sharks * ADA Blois Basket 41 * Boulazac Basket Dordogne * Élan Chalon * Denain * ALM Évreux Basket * Lille MB * Stade Lorrain Université Club Nancy * Hermine de Nantes * Béliers de Kemper * Rouen * Saint-Chamond Basket * Saint-Quentin * Saint- Vallier * Tours * JA Vichy-Clermont Métropole Basket == Mestaruudet == Joukkue Mestaruudet Vuodet ASVEL Lyon-Villeurbanne 17 1949, 1950, 1952, 1955, 1956, 1957, 1964, 1966, 1968, 1969, 1971, 1972, 1975, 1977, 1981, 2002, 2009 CSP Limoges 9 1983, 1984, 1985, 1988, 1989, 1990, 1993, 1994, 2000 Élan Béarnais Pau-Orthez 9 1986, 1987, 1992, 1996, 1998, 1999, 2001, 2003, 2004 Foyer Alsacien Mulhouse 7 1924, 1925, 1926, 1928, 1929, 1930, 1931 Le Mans Sarthe Basket 4 1978, 1979, 1982, 2006 Paris Basket Racing 4 1951, 1953, 1954, 1997 Olympique d'Antibes 3 1970, 1991, 1995 Alsace de Bagnolet 3 1961, 1962, 1967 Paris Université Club 2 1947, 1963 Chorale Roanne Basket 2 1959, 2007 Stade français 2 1921, 1927 CAUFA Reims 2 1932, 1933 CA Mulhouse 2 1935, 1937 SCPO Paris 2 1936, 1938 FC Grenoble 2 1943, 1944 Étoile de Charleville- Mézières 2 1958, 1960 AS Berck 2 1973, 1974 ASPO Tours 2 1976, 1980 SLUC Nancy 2 2008, 2011 == Lähteet == * EuroBasket: Jeep ELITE ProA TEAMS/STATS == Viitteet == == Aiheesta muualla == *Virallinen kotisivu Luokka:Ranskan koripallosarjat
Luettelo Suomen virallisen albumilistan ykkösistä vuonna 1995

Tämä on luettelo Suomen virallisen albumilistan kärkipaikkaa hallussaan pitäneistä albumeista ja niiden esittäjistä vuonna 1995. Viikko Artisti Levy 1 Bon Jovi Cross Road - The Best of Bon Jovi 2 Bon Jovi Cross Road - The Best of Bon Jovi 3 The Cranberries No Need to Argue 4 The Cranberries No Need to Argue 5 The Cranberries No Need to Argue 6 Kaija Koo Tuulikello 7 Kaija Koo Tuulikello 8 Kaija Koo Tuulikello 9 Bruce Springsteen Greatest Hits 10 Bruce Springsteen Greatest Hits 11 Bruce Springsteen Greatest Hits 12 Bruce Springsteen Greatest Hits 13 Bruce Springsteen Greatest Hits 14 Rednex Sex & Violins 15 Rednex Sex & Violins 16 Rednex Sex & Violins 17 Rednex Sex & Violins 18 Rednex Sex & Violins 19 Take That Nobody Else 20 Tom Jones The Lead and How to Swing It 21 Tom Jones The Lead and How to Swing It 22 Movetron Romeo ja Julia 23 Movetron Romeo ja Julia 24 Pink Floyd P-U-L-S-E 25 Bon Jovi These Days 26 Bon Jovi These Days 27 Bon Jovi These Days 28 Bon Jovi These Days 29 Bon Jovi These Days 30 Bon Jovi These Days 31 Bon Jovi These Days 32 Scatman John Scatman's World 33 Scatman John Scatman's World 34 E-Rotic Sex Affairs 35 E-Rotic Sex Affairs 36 E-Rotic Sex Affairs 37 Red Hot Chili Peppers One Hot Minute 38 Red Hot Chili Peppers One Hot Minute 39 AC/DC Ballbreaker 40 AC/DC Ballbreaker 41 AC/DC Ballbreaker 42 Green Day Insomniac 43 Green Day Insomniac 44 Green Day Insomniac 45 Queen Made in Heaven 46 Queen Made in Heaven 47 Madonna Something to Remember 48 Madonna Something to Remember 49 Madonna Something to Remember 50 Madonna Something to Remember 51 Madonna Something to Remember Listaa ei koottu viikolla 52 Listaa ei koottu viikolla 52 Listaa ei koottu viikolla 52 == Katso myös == == Lähteet == * Musiikkituottajat → Tilastot → Suomen virallinen lista → Albumit 1995 Albumilista 1995
Calouste Gulbenkianin säätiö

thumb Calouste Gulbenkian -säätiö () on yksityinen mutta yleishyödyllinen portugalilainen säätiö. Sen tavoitteet ovat taiteiden, hyväntekeväisyyden, koulutuksen ja tieteiden alalla. Armenialaista alkuperää olleen öljyalan liikemiehen Calouste Sarkis Gulbenkianin testamentin määräyksestä perustetun säätiön säännöt on hyväksytty 1956. Säätiön keskuspaikka on Lissabonissa ja toimipisteitä lisäksi Britanniassa sekä Pariisissa. Vuonna 1969 käyttöön otetut tilat muodostuvat itse pääkonttorista ja museosta, ja niiden suunnittelijat ovat Ruy Athouguia, Pedro Cid ja Alberto Pessoa. Lisäksi alueella on säätiön hallinnon ja osastojen käytössä olevia tiloja, suuri auditorio, vaihtuvien näyttelyiden tila, kongressialue, jossa on auditorioita ja muita tiloja, sekä suuri rakennus, jossa ovat Calouste Gulbenkianin museo ja taidekirjasto. Rakennuskompleksi sijaitsee Gulbenkianin puistossa, jonka on suunnitellut Ribeiro Telles. Puiston toiseen päähän avattiin vuonna 1983 Nykytaiteen keskus, joka koostuu museosta ja opetuskeskuksesta. Tiedeinstituutti Instituto Gulbenkian de Ciência sijaitsee usean rakennuksen kompleksissa Oeirasissa Lissabonin laitamilla, lähellä Pombalin markiisin palatsia. Fundação Calouste Gulbenkian omistaa kokonaan portugalilaisen öljy- yhtiön Partexin. ==Katso myös== * Calouste Gulbenkian * Calouste Gulbenkianin museo * Gulbenkian -palkinto * Gulbenkianin tiedeinstituutti ==Lähteet== ==Aiheesta muualla== * Calouste Gulbenkian Foundation * Calouste Gulbenkian Foundation 3D Model Luokka:Säätiöt Luokka:Portugalilaiset järjestöt
Luettelo Suomen virallisen singlelistan ykkösistä vuonna 1998

Tämä on luettelo Suomen virallisen singlelistan kärkipaikkaa hallussaan pitäneistä artisteista ja singleistä vuonna 1998. Viikko Artisti Kappale Levy- yhtiö(t) 1 Neljä Baritonia Pop-musiikkia Poko 2 Neljä Baritonia Pop-musiikkia Poko 3 Neljä Baritonia Pop-musiikkia Poko 4 Neljä Baritonia Pop-musiikkia Poko 5 Neljä Baritonia Pop-musiikkia Poko 6 Neljä Baritonia Pop-musiikkia Poko 7 Madonna Frozen Maverick / WEA 8 Céline Dion My Heart Will Go On Columbia / Sony 9 Run-D.M.C. It's like That Smile / SMD-Musiikki 10 Metallica The Unforgiven II Vertigo / Polygram 11 Run-D.M.C. It's like That Smile / SMD- Musiikki 12 Run-D.M.C. It's like That Smile / SMD-Musiikki 13 Run-D.M.C. It's like That Smile / SMD-Musiikki 14 Run-D.M.C. It's like That Smile / SMD- Musiikki 15 Run-D.M.C. It's like That Smile / SMD-Musiikki 16 Run-D.M.C. It's Tricky Smile / MNW 17 Children of Bodom Children of Bodom Spinefarm 18 Children of Bodom Children of Bodom Spinefarm 19 Children of Bodom Children of Bodom Spinefarm 20 Children of Bodom Children of Bodom Spinefarm 21 Children of Bodom Children of Bodom Spinefarm 22 Children of Bodom Children of Bodom Spinefarm 23 Children of Bodom Children of Bodom Spinefarm 24 Children of Bodom Children of Bodom Spinefarm 25 Apulanta Teit meistä kauniin Levy-yhtiö 26 Apulanta Teit meistä kauniin Levy-yhtiö 27 Apulanta Teit meistä kauniin Levy-yhtiö 28 Apulanta Teit meistä kauniin Levy-yhtiö 29 Apulanta Teit meistä kauniin Levy-yhtiö 30 Apulanta Teit meistä kauniin Levy-yhtiö 31 Apulanta Teit meistä kauniin Levy-yhtiö 32 Apulanta Teit meistä kauniin Levy-yhtiö 33 Apulanta Teit meistä kauniin Levy-yhtiö 34 Apulanta Teit meistä kauniin Levy- yhtiö 35 Apulanta Teit meistä kauniin Levy-yhtiö 36 Apulanta Teit meistä kauniin Levy-yhtiö 37 Apulanta Teit meistä kauniin Levy-yhtiö 38 Tehosekoitin Pillitä, Elli, pillitä Levy-yhtiö 39 Apulanta Teit meistä kauniin Levy-yhtiö 40 Apulanta Teit meistä kauniin Levy-yhtiö 41 Apulanta Teit meistä kauniin Levy-yhtiö 42 Apulanta Teit meistä kauniin Levy-yhtiö 43 Apulanta Teit meistä kauniin Levy-yhtiö 44 Apulanta Teit meistä kauniin Levy-yhtiö 45 Tehosekoitin Pakko päästä pois Levy-yhtiö 46 Tehosekoitin Pakko päästä pois Levy-yhtiö 47 E-Type Here I Go Again Stockholm Records / Polygram 48 E-Type Here I Go Again Stockholm Records / Polygram 49 Marita Taavitsainen Mistä joulupukki tunnetaan? Sonet / Polygram 50 Marita Taavitsainen Mistä joulupukki tunnetaan? Sonet / Polygram 51 Marita Taavitsainen Mistä joulupukki tunnetaan? Sonet / Polygram 52 Marita Taavitsainen Mistä joulupukki tunnetaan? Sonet / Polygram 53 Nightwish Sacrament of Wilderness Spinefarm == Katso myös == * Luettelo musiikkilistoista == Lähteet == * Musiikkituottajat → Tilastot → Suomen virallinen lista → Singlet 1998 Singlelista 1998
Viron venäläinen puolue

Viron venäläinen puolue (; ) oli toinen Viron kahdesta puolueesta, jotka ilmoittivat ajavansa vironvenäläisten asiaa. Puolue perustettiin 1993, ja se koki jatkavansa vuosina 1920–1940 toimineen Viron venäläisen kansallisliiton perinteitä. Puolue kiellettiin vuonna 1940 ja monet sen johdosta ja osa tavallisista jäsenistä joutuivat vainojen kohteiksi. Puolueen nimi oli vuodelta 1994, jolloin se sai parlamenttivaaleissa 1994 edustajan Riigikoguun. Viron venäläisellä puolueella oli edustajia kunnan- ja kaupunginvaltuustoissa Tallinnassa, Paldiskissa, Narvassa, Kallasteessa ja Maardussa. Parlamenttivaaleissa 2003 ja 2007 puolue ei saanut valtiopäiväedustusta. Se jäi 5 %:n äänikynnyksen alle saaden enää vain 0,2 % äänistä. Viron venäläisen puolueen viimeisenä puheenjohtajana toimi Stanislav Tserepanov. Viron venäläinen puolue päätti yhdistymisestä Sosiaalidemokraattisen puolueen kanssa 12. tammikuuta 2012. ==Katso myös== * Dmitri Linter == Lähteet == ==Aiheesta muualla== * Viron venäläisen puolueen kotisivu luokka:Viron puolueet
Misterbianco

Misterbianco () on kunta Catanian metropolikaupungissa, Sisiliassa, Etelä- Italiassa. Sen asukasluku on vajaat 50 000 ja pinta-ala 37 km². Kunta sijaitsee Etnatulivuoren juurella ja sen korkein kohta 210 m. Misterbiancon nimi juontuu Munasterium Album -nimisestä luostarista, joka sijaitsi kunnan tämänhetkisen keskustan alueella. Luostari kuitenkin tuhoutui Etnan purkauksessa vuonna 1669, jolloin tuhoutui myös kunnan vanha keskusta. Tiedosto:Strada Madonna degli Ammalati - ingresso piazzale della chiesa.jpg|Kirkon sisäänkäynti Misterbiancossa. Tiedosto:Parco Campanarazzu - Misterbianco.jpg|Campanarazzun puisto Misterbiancossa. == Lähteet == == Aiheesta muualla == Luokka:Catanian metropolikaupungin kunnat
Axel Wiklund

Axel Walfrid Wiklund (20. marraskuuta 1872 Värtsilä – 10. joulukuuta 1940 Helsinki) oli suomalainen Turussa vaikuttanut liikemies ja kauppaneuvos.Ylioppilasmatrikkeli 1853–1899 : Axel Walfrid Wiklund60 vuotta. Kauppaneuvos Axel Wiklund, Helsingin Sanomat, 20.11.1932, nro 316, s. 6, Kansalliskirjaston digitaaliset aineistot Wiklundin vanhemmat olivat urakoitsija Anders Wiklund ja Emma Bagarnäs. Hän pääsi ylioppilaaksi Viipurin ruotsalaisesta lyseosta 1891 ja opiskeli Polyteknillisessä opistossa valmistuen arkkitehdiksi 1895. Hän omisti jo opiskeluaikanaan polkupyöräliikkeen ja muutettuaan Turkuun 1895 hän osti Eerikinkadun ja Kauppiaskadun kulmatalossa sijainneen Turun Rakennuskonttorin rautakaupan yhdistäen siihen polkupyöräliikkeensä. Tästä rautakaupasta kehittyi Oy Wiklund Ab ja Axel Wiklund toimi tämän yrityksen toimitusjohtajana 1899-1918 ja yhtiön johtokunnan puheenjohtajana 1918-1940. Hän oli myös perustamassa Rautakonttori Oy:tä ja oli sen hallintoneuvoston puheenjohtajana 1918-1940. Wiklund oli Turun kaupunginvaltuuston ja rahatoimikamarin jäsenenä sekä toimi Turun kauppiasyhdistyksen puheenjohtajana. Hän sai kauppaneuvoksen arvon 1920. Oy Wiklund Ab:n tavaratalo siirtyi Turun Osuuskaupan haltuun 1950-luvulla ja se toimii nykyisin nimellä Sokos Wiklund. Wiklund omisti vuodesta 1915 Hannulan kartanon Askaisissa ja harjoitti siellä hevosjalostusta. Hän perusti Lausteen poikakodin ja toimi sen johtokunnan puheenjohtajana. Turun Soitannollisessa seurassa Wiklund oli kassanhoitajana ja puheenjohtajana. Hän oli Turun rahatoimikamarin jäsenenä 23 vuoden ajan vuoteen 1916 saakka ja oli useita vuosia myös Turun kaupunginvaltuuston jäsenenä. Wiklund oli naimisissa vuodesta 1895 Anna Lovisa Ingeborg Laquistin kanssa. == Lähteet == * Wikiaineisto: Kuka kukin oli 1961 * Wiklundin historia alkoi rautakaupasta. Turun Sanomat 20.7.2008 === Viitteet === == Aiheesta muualla == * Osakeyhtiö Axel Viklund Turku, Suomen Kuvalehti, 10.11.1923, nro 45, s. 22, Kansalliskirjaston digitaaliset aineistot Luokka:Suomalaiset liikemiehet Luokka:Kauppaneuvokset Luokka:Turun kaupunginvaltuutetut Luokka:Vuonna 1872 syntyneet Luokka:Vuonna 1940 kuolleet
Right Round

Right Round on yhdysvaltalaisen rap-artisti Flo Ridan ensimmäinen single hänen toiselta albumiltaan R.O.O.T.S.. Hän esittää kappaleen yhdessä Keshan kanssa. Right Round julkaistiin radiosoittoon 20. tammikuuta 2009 ja se on noussut listaykköseksi Yhdysvalloissa, Kanadassa, Australiassa, Irlannissa, Turkissa ja Isossa-Britanniassa. Kappale sisältää samplen Dead or Alive -yhtyeen vuoden 1984 hittikappaleesta You Spin Me Round (Like a Record). == Kaupallinen menestys == Right Round teki ensiesiintymisensä Billboard Hot 100 -listalla sijalla 74 ja nousi ykköseksi 28. helmikuuta 2009 myytyään 636 000 digitaalista latausta ensimmäisen viikon aikana. Kyseessä oli suurin ensimmäisen viikon latausmäärä koskaan. Vanha ennätys oli joulukuulta 2007 niin ikään Flo Ridan esittämän Low:n nimissä. Toisella viikolla latauksia tuli vielä 460 000 lisää, mikä riitti kaikkien aikojen viikkolatausten määrässä kolmannelle sijalle. Right Roundista tuli nopeimmin miljoona kopiota myynyt kappale Yhdysvalloissa miljoonarajan ylityttyä vajaassa kahdessa viikossa. Se rikkoi vastaavan ennätyksen myös kahden miljoonan kohdalla, tuo raja ylittyi viiden myyntiviikon jälkeen. Yhteensä Right Round on ladattu 2 027 000 kertaa. Billboard Hot 100 -listaa se on johtanut viiden viikon ajan. == Listasijoitukset == Lista (2009) Lista sijoitus Australian Singles ChartTop 50 Singles Chart - Australian Recording Industry Association 1 Austrian Singles Chart 2 Belgian Singles Chart (Flanders) 2 Belgian Singles Chart (Wallonia)http://acharts.us/song/41575 1 Canadian Hot 100 1 Danish Singles Charthttp://danishcharts.com/showitem.asp?interpret=Flo+Rida+feat%2E+Ke%24ha&titel;=Right+Round&cat;=s 3 Dutch Top 40 3 Eurochart Hot 100 Singleshttp://www.billboard.com/bbcom/charts/chart_display.jsp?g=Singles&f;=European+Hot+100+Singles] 2 French Singles Chart 2 German Singles Chart 4 German Black Chart 1 Irish Singles ChartIRMA 1 Israeli Singles ChartIsraeli Singles Chart 2 Japan Hot 100 8 Latvian Singles Chart 7 New Zealand Singles Charthttp://www.rianz.org.nz/rianz/chart.asp New Zealand RIANZ Singles Chart 2 Norwegian Singles Charthttp://lista.vg.no/ 2 Suomen virallinen singlelista 3 Swedish Singles Chart 2 Swiss Singles Charts 2 Turkey Top 20 ChartTurkey Top 20 Chart Retrieved on 2009-03-16 1 UK R&B; ChartUK R&B; Chart 1 UK Singles ChartUK Singles Chart 1 U.S. Billboard Hot 100 1 U.S. Billboard Hot Rap Tracks 3 U.S. Billboard Pop 100Billboard Pop 100 Chart Listing For The Week Of Feb 28 2009, Billboard.com 1 == Lähteet == Luokka:Vuoden 2009 kappaleet Luokka:Keshan kappaleet Luokka:Flo Ridan kappaleet Luokka:Billboard Hot 100 -listan ykköset
Jussi-palkinnot 2000

Jussi-palkinnot 2000 jaettiin 20. helmikuuta 2000 Finlandia-talossa järjestetyssä Jussi-palkintojen jakotilaisuudessa vuoden 1999 elokuville. Gaalan juonsivat Satu Silvo ja Esko Salminen. ==Voittajat ja ehdokkaat== Voittaja Elokuva Muut ehdokkaat Paras elokuva Rukajärven tie * Häjyt * Rakkaudella, Maire * Sokkotanssi Paras ohjaus Olli Saarela Rukajärven tie * Aki Kaurismäki - Juha * Veikko Aaltonen - Rakkaudella, Maire * Matti Ijäs - Sokkotanssi Paras miespääosa Martti Suosalo Kulkuri ja joutsen * Samuli Edelmann - Häjyt * Kai Lehtinen - Pikkusisar * Peter Franzén - Rukajärven tie Paras naispääosa Eeva Litmanen Rakkaudella, Maire * Kati Outinen - Juha * Vera Kiiskinen - Pikkusisar * Irina Björklund - Rukajärven tie Paras miessivuosa Kalevi Haapoja Häjyt * Martti Suosalo - Lapin kullan kimallus * Mikko Hakola, Jimi Pääkallo, Timo Lavikainen ja Olli Sorjonen ("Kalle Päätalo"-band.) - Pitkä kuuma kesä * Taisto Reimaluoto - Rukajärven tie Paras naissivuosa Minna Haapkylä Rakkaudella, Maire * Sari Havas - Häjyt * Seela Sella - Pikkusisar * Annaleena Sipilä - Pikkusisar Paras käsikirjoitus Matti Ijäs Sokkotanssi * Aleksi Bardy - Häjyt * Raija Talvio - Pikkusisar * Antti Karumo - Rakkaudella, Maire Paras kuvaus Kjell Lagerroos Rukajärven tie * Timo Salminen - Juha * Jouko Seppälä - Pikkusisar * Pekka Uotila - Rakkaudella, Maire Paras musiikki Tuomas Kantelinen Rukajärven tie * Anssi Tikanmäki - Juha * Jukka Siikavire - Pikkusisar * Pauli Hanhiniemi ja Toni Wirtanen - Pitkä kuuma kesä Paras äänisuunnittelu Peter Nordström Rukajärven tie * Pekka Karjalainen - Häjyt * Olli Pärnänen - Pikkusisar * Risto Iissalo - Rakkaudella, Maire Paras leikkaus Jukka Nykänen Rukajärven tie * Kimmo Taavila - Pitkä kuuma kesä * Veikko Aaltonen - Rakkaudella, Maire * Jukka Nykänen - Sokkotanssi Paras lavastus Pertti Hilkamo Rukajärven tie * Jukka Uusitalo - Armon aika * Pirjo Rossi - Pikkusisar * Pertti Hilkamo - Sokkotanssi Paras puvustus Merja Väisänen Pikkusisar * Nina Puumalainen - Häjyt * Tiina Kaukanen - Rakkaudella, Maire * Ulla-Maija Väisänen ja Elina Kolehmainen - Sokkotanssi ===Yleisö-Jussi=== Yleisö-Jussin voitti Häjyt. ==Aiheesta muualla== *IMDb: Jussi Awards: 2000 2000 Luokka:2000
Jason Donovan

Jason Sean Donovan (s. 1. kesäkuuta 1968 Malvern) on australialainen näyttelijä ja poplaulaja. Donovanin levyjä on myyty Britanniassa yli 3 miljoonaa kappaletta ja hänen esikoisalbuminsa Ten Good Reasons oli 1,5 miljoonan myynnillään Britannian myydyin albumi vuonna 1989. Alun perin australialaisesta Neighbours-saippuasarjasta julkisuuteen nousseella Donovan on tehnyt myös neljä Britannian singlelistaykköstä. Yksi näistä oli toisen Neighbours-tähden Kylie Minoguen kanssa laulettu duetto ”Especially for You”. 2000-luvulla Donovan keskittyi näyttelemiseen televisiossa ja lavamusikaaleissa. Donovanilta ilmestyi kuitenkin 15 vuoden tauon jälkeen uusi studioalbumi Let It Be Me marraskuussa 2008. == Aiheesta muualla == * Viralliset kotisivut. * * Luokka:Australialaiset laulajat Luokka:Australialaiset näyttelijät Luokka:Vuonna 1968 syntyneet Luokka:Elävät henkilöt
Luettelo Suomen virallisen singlelistan ykkösistä vuonna 1997

Tämä on luettelo Suomen virallisen singlelistan kärkipaikkaa hallussaan pitäneistä artisteista ja singleistä vuonna 1997. Viikko Artisti Levy Levy- yhtiö 1 Apulanta Anna mulle piiskaa Levy-yhtiö 2 Apulanta Anna mulle piiskaa Levy-yhtiö 3 The Prodigy Breathe XL Recordings / SMD-Musiikki 4 The Prodigy Breathe XL Recordings / SMD-Musiikki 5 The Prodigy Breathe XL Recordings / SMD-Musiikki 6 The Prodigy Breathe XL Recordings / SMD-Musiikki 7 U2 Discothèque Island / Polygram 8 U2 Discothèque Island / Polygram 9 U2 Discothèque Island / Polygram 10 U2 Discothèque Island / Polygram 11 Tehosekoitin C'mon Baby Yeah Levy-yhtiö 12 Tehosekoitin C'mon Baby Yeah Levy- yhtiö 13 Tehosekoitin C'mon Baby Yeah Levy-yhtiö 14 Klamydia Perseeseen Kråklund 15 Klamydia Perseeseen Kråklund 16 Klamydia Perseeseen Kråklund 17 Klamydia Perseeseen Kråklund 18 Scooter Fire Club Tools / K-Tel 19 Scooter Fire Club Tools / K-Tel 20 Scooter Fire Club Tools / K-Tel 21 Scooter Fire Club Tools / K-Tel 22 Scooter Fire Club Tools / K-Tel 23 Scooter Fire Club Tools / K-Tel 24 Apulanta Mato Levy-yhtiö 25 Apulanta Mato Levy-yhtiö 26 Paradisio Bailando Arcade/K-Tel 27 Paradisio Bailando Arcade/K-Tel 28 Apulanta Mato Levy-yhtiö 29 Apulanta Mato Levy-yhtiö 30 Oasis D'You Know What I Mean? Helter Skelter / Sony 31 Oasis D'You Know What I Mean? Helter Skelter / Sony 32 Apulanta Mato Levy-yhtiö 33 Apulanta Mato Levy-yhtiö 34 Scooter The Age of Love Club Tools / K-Tel 35 Scooter The Age of Love Club Tools / K-Tel 36 Scooter The Age of Love Club Tools / K-Tel 37 Apulanta Liikaa Levy-yhtiö 38 Elton John Something About the Way You Look Tonight/Candle in the Wind 1997 Rocket / Polygram 39 Elton John Something About the Way You Look Tonight/Candle in the Wind 1997 Rocket / Polygram 40 Elton John Something About the Way You Look Tonight/Candle in the Wind 1997 Rocket / Polygram 41 Apulanta Mitä vaan Levy-yhtiö 42 Klamydia Kosketus Kråklund 43 Apulanta Liikaa Levy-yhtiö 44 Klamydia Kosketus Kråklund 45 Metallica The Memory Remains Vertigo / Polygram 46 Metallica The Memory Remains Vertigo / Polygram 47 Metallica The Memory Remains Vertigo / Polygram 48 The Prodigy Smack My Bitch Up XL Recordings / SMD-Musiikki 49 The Prodigy Smack My Bitch Up XL Recordings / SMD-Musiikki 50 The Prodigy Smack My Bitch Up XL Recordings / SMD-Musiikki 51 Neljä Baritonia Pop-musiikkia Poko Records 52 Neljä Baritonia Pop-musiikkia Poko Records == Katso myös == * Luettelo musiikkilistoista == Lähteet == * Musiikkituottajat → Tilastot → Suomen virallinen lista → Singlet 1997 Singlelista 1997
Le Mans Sarthe Basket

Le Mans Sarthe Basket on ranskalainen koripalloseura, joka sijaitsee Le Mansissa. Se pelaa Ranskan koripallon korkeimmalla tasolla, Ligue Nationale de Basketballissa. ==Historia== Joukkueen ensimmäinen mestaruus on vuodelta 1964, kun se voitti Ranskan Cupin. Seura pääsi myös lähivuosina Ranskan Cupin finaaleihin. Ensimmäisen Ranskan mestaruuden seura voitti 1978 ja jatkoa tuli heti seuraavan vuonna. Vuonna 1982 joukkue voitti taas Ranskan mestaruuden, mutta iloa ei kauan kestänyt kun joukkueen valmentaja Bob Purkasher kuoli auto-onnettomuudessa. Joukkue joutui myös putoamaan alemmalle tasolle, mutta nousi 1991 takaisin korkeimmalla sarjatasolle. 2000-luvulla joukkue oli taas samanlaisessa vedossa kuin pimeällä 1990-luvulla. 2004 joukkue voitti Ranskan Cupin ja oli samalla sarjaykkönen. Kaksi vuotta sen jälkeen Le Mans voitti historian neljännen mestaruutensa. Kausiksi 2007-2009 se pääsi takaisin Euroopan eliitiin ja Euroliigaan. Joukkueella on viime ajat ollut vaikeuksia taloutensa kanssa, mutta nyt joukkueen pitäisi olla kuivilla vesillä. ==Aiheesta muualla== *Virallinen kotisivu *Joukkue Euroliigan sivuilla *Joukkue Eurobasketin sivuilla Luokka:Ranskalaiset koripalloseurat Luokka:Vuonna 1939 perustetut urheiluseurat Luokka:Le Mans
Yrjö Tapper

Yrjö Tapper (19. elokuuta 1932 Saarijärvi – 29. joulukuuta 2014 Tampere) oli suomalainen lavastaja. Hän syntyi Aino (o.s. Virta, 1899–1982) ja Vihtori (1897–1970) Tapperin neljäntenä lapsena. Hänen veljiään olivat Marko (myöhemmin kirjailija Marko Tapio, 1924–1973), Harri (kirjailija, 1929–2012) ja Kain (kuvanveistäjä, 1930–2004). Ennen lavastajanuraansa Tapper työskenteli muun muassa uitto- ja metsätyömiehenä sekä opettajana Saarijärven Konttimäen kansakoulussa 1953–1954. Kirjailija Harri Tapperin mukaan Yrjö oli veljeksistä urheilijana monipuolisin. Hän voitti piirimestaruuksia muun muassa maastojuoksussa ja hiihdossa. Toisin kuin muut veljekset, Yrjö oli myös mäkimies, voittaen SM-pronssia yhdistetyssä 20-vuotiaiden sarjassa. Muita Yrjö Tapperin urheilulajeja olivat pesäpallo ja soutu. == Opinnot == * Taideteollinen oppilaitos, 1955–1958 * Suomen Teatterikoulu, lavastajalinja, 1959–1960 == Työt == * Lavastajan apulainen, Göteborgin kaupunginteatteri,1960–1962 * Lavastaja, Tampereen Teatteri, 1962–1967 * Lavastaja, Suomen Kansallisteatteri, 1967–1970 * Lavastaja, Porin Teatteri, 1970–1973 * Lavastaja, Tampereen Teatteri, 1973–1994 == Palkinnot == * Tampereen teatterikesän palkinto lavastuksesta Lauri Kokkosen näytelmään Ruskie neitsyt, 1986 == Lähteet == * Harri Tapper: Suku puussa (Saarijärven museon julkaisu 4, 1997) ===Viitteet=== == Aiheesta muualla == *Yrjö Tapperin muistokirjoitus Helsingin Sanomissa Luokka:Teatterilavastajat Luokka:Suomalaiset lavastajat Luokka:Vuonna 1932 syntyneet Luokka:Vuonna 2014 kuolleet
Urho Toivola

Urho Vilpitön Konstantin Toivola (vuoteen 1906 Kröger; 17. lokakuuta 1890 Heinola – 11. syyskuuta 1960 Helsinki) oli suomalainen toimittaja, Edistyspuolueen kansanedustaja ja diplomaatti. Hän edusti vasemmistoliberalismia, niin kutsuttua jakobinismia. == Elämäkerta == Toivolan vanhemmat olivat rovasti David Konstantin Kröger ja Anni Koponen. Hän pääsi ylioppilaaksi 1909 ja valmistui filosofian kandidaatiksi 1914. Toivola toimi Pohjanlahti-lehden toimittajana Raumalla 1915, Helsingin Sanomien toimittajana ja Nuorsuomalaisen puolueen puoluesihteerinä 1916–1917, elintarvehallituksen virkamiehenä 1917–1918 sekä Osuusliike Elannon kirjallisena sihteerinä ja Edistyspuolueen sihteerinä 1918–1919. 1920-luvun alkupuolella Toivola oli Suomen Lontoon-lähetystön lähetystösihteerinä 1921–1922, Pariisin-lähetystön lähetystösihteerinä ja Suomen edustajana Kansainliitossa 1922–1925 sekä Kansainliiton yleiskokouksen Suomen valtuuskunnan sihteerinä 1922–1924. Toivola oli sitten Turun Sanomien päätoimittajana 1925–1937 ja Elanto-lehden päätoimittajana 1937–1938 sekä Le Nord -lehden päätoimittajana 1938. Siirryttyään uudelleen ulkoministeriön palvelukseen Toivola oli ministeriön sanomalehtiosaston päällikkönä 1938–1939, valtioneuvoston tiedotuskeskuksen päällikkönä 1939, va. asiainhoitajana Oslossa 1940 ja jatkosodan aikana lähetystöneuvoksena Washingtonissa 1941–1944. Sodan jälkeen Toivola oli Suomen lähettiläänä Ottawassa 1947–1952 ja Prahassa sekä Wienissä 1953–1957. Toivola oli kansanedustajana 1933–1936 Turun läänin eteläisestä vaalipiiristä. Hän oli presidentinvalitsijamiehenä vuosien 1931, 1937 ja 1940 presidentinvaaleissa. Hän kuului myös Turun kaupunginvaltuustoon ja oli jäsenenä Nuorsuomalaisen puolueen keskustoimikunnassa ja myöhemmin Edistyspuolueen puoluetoimikunnassa. Toivola oli naimisissa 1913–1949 Lyyli Elisabeth (Rakel) Kansasen kanssa. Suurlähettiläs Joel Toivola oli heidän poikansa. Jäätyään leskeksi Urho Toivola meni 1951 uudelleen naimisiin filosofian kandidaatti Rakel Ilona Kansasen kanssa. == Teoksia == * Valtiomuotomme ja eduskunta: Tasavallan ja kansanvallan puolesta. Kustannus Oy Ahjo, Helsinki 1918. * Aurinkoista Amerikkaa. WSOY 1932. * Suomen itsenäisyys. Kirjoittajat A. R. Cederberg, Yrjö Ruutu, Urho Toivola. WSOY 1937. * Taistelu tasavallasta ja monarkiasta diplomaattisten asiakirjojen valossa. Helsinki 1938. * Das heutige Finnland: Ein kurzer Überblick. Toimittajat Urho Toivola ja Iivari Leiviskä. Suomen kirja, Helsinki 1942. * Amerikka varoitti. Suomen kirja, Helsinki 1946. == Lähteet == * * Wikiaineisto: Kuka kukin oli 1961. ==Kirjallisuutta== * ==Aiheesta muualla== * Luokka:Kansanedustajat Luokka:Kansallisen Edistyspuolueen poliitikot Luokka:Suomalaiset diplomaatit Luokka:Turun Sanomien päätoimittajat Luokka:Turun kaupunginvaltuutetut Luokka:Suomalaiset tietokirjailijat Luokka:Nuorsuomalaiset poliitikot Luokka:Varsinais-Suomen vaalipiiri Luokka:Vuonna 1890 syntyneet Luokka:Vuonna 1960 kuolleet
Charlotte’s Web

Charlotte’s Web on seuraavien teosten alkuperäisnimi: *Lotta ystäväni, E. B. Whiten vuonna 1952 kirjoittama lastenkirja **Laulava porsas, romaanin pohjalta vuonna 1973 valmistunut animaatioelokuva **Laulava porsas: Suuri seikkailu, elokuvan jatko-osa vuodelta 2003 **Lotta ystäväni, näytelmäelokuva vuodelta 2006